

**ประกาศเทศบาลตำบลเกาะเพชร**

**เรื่อง การสร้างขวัญ กำลังใจ และการลงโทษแก่พนักงานในสังกัดของเทศบาลตำบลเกาะเพชร**

..............................................................................

ตามที่เทศบาลตำบลเกาะเพชร ได้ดำเนินการประเมินความพึงพอใจและแรงจูงใจของพนักงานในสังกัด โดยได้ประเมินจากพนักงานเทศบาล ลูกจ้างและพนักงานจ้าง ในด้านการบริหารงานของผู้บริหาร การบริหารจัดการด้านทรัพยากรบุคคล การจัดสภาพแวดล้อมในการทำงานและแรงจูงใจในการทำงาน ซึ่งแบบประเมินได้สอบถามความคิดเห็นในแง่มุมต่างๆ ในการทำงาน ประกอบด้วย ความคิดเห็นเกี่ยวกับงานในความรับผิดชอบ สภาพแวดล้อมในการทำงาน ภาวะผู้นำและวัฒนธรรมองค์กร ค่าตอบแทนและสวัสดิการ โอกาสและความก้าวหน้าทางอาชีพในองค์กร การักษาดุลยภาพ ระหว่างชีวิตการทำงานและชีวิตส่วนตัว ความพึงพอในในการทำงานโดยรวม จากการประเมินดังกล่าว ผู้บริหารจึงนำมาสร้างแรงจูงใจและการลงโทษให้กับพนักงานสังกัดเทศบาลตำบลเกาะเพชร ประจำปีงบประมาณ 2564 ดังนี้

การสร้างขวัญกำลังใจ

1.มีการยกย่องชมเชยบุคลากรดีเด่นในด้านต่างๆ เช่น ด้านการทำงาน ด้านคุณธรรมจริยธรรม

2.มีการมอบของรางวัลให้กับพนักงานดีเด่นที่มีความประพฤติดี

การลงโทษ

1.มีการว่ากล่าวตักเตียนด้วยวาจา

2.มีการบันทึกชี้แจงเป็นลายลักษณ์อักษร

3.มอบหมายงานอื่นให้ปฏิบัติ เนื่องจากกระทำความผิด

4.มีการสั่งลงโทษกระทำผิดวินัยอย่างร้ายแรง

ดังนั้นจึงให้พนักงานเทศบาล ลูกจ้างประจำและพนักงานจ้างปฏิบัติตามอย่างเคร่งครัด

ทั้งนี้ ตั้งแต่บัดนี้เป็นต้นไป

ประกาศ ณ วันที่ 1 ตุลาคม พ.ศ.2563



(นายเดชา แก้วเจริญ)

นายกเทศมนตรีตำบลเกาะเพชร